Public procurement notice: Contract Notice
Published: 2020-09-04
Buyer: Inspectoratul General al Poliției de Frontieră
Country: RO
Contract type: Supplies
Procedure: Open procedure
CPV classification: 30233141 | 32570000 | 48820000: Servers
Estimated value: 1395750 RON
Submission deadline: 2020-10-08
Award criteria: The most economic tender
EU fund: ESF

Technical requirements: Autoritatea contractantă achiziţionează o soluție Disaster Recovery (de recuperare a datelor în caz de dezastru) în contextul dezvoltării Unității Naționale de Informații privind Pasagerii (UNIP) cuprinzând echipamente IT și de comunicaţii date, conform specificaţiilor tehnice anexate la caietul de sarcini.
Autoritatea contractantă va răspunde în mod clar si complet tuturor solicitărilor de clarificare / informațiilor suplimentare în a 10-a zi înainte de termenul limita de depunere a ofertelor, în măsura în care aceste solicitări au fost transmise în termenul menționat la SECTIUNEA I, respectiv 19 zile înainte de termenul limita de depunere a ofertelor.
Pentru respectarea principiului tratamentului egal, operatorii economici interesati vor respecta prevederile notificarii ANAP nr. 247 cu privire la modalitatea de transmitere a solicitărilor de clarificări și a informațiilor suplimentare la documentațiile de atribuire / răspunsurile formulate în cazul desfășurării procedurilor de atribuire a contractelor de achiziție publică prin intermediul mijloacelor electronice (on-line), in sensul ca documentele atasate la sectiunea "Intrebari" NU VOR CONTINE DATELE DE IDENTIFICAREA ALE ACESTORA, intrucat acestea vor deveni publice in momentul transmiterii raspunsului de catre autoritatea contractanta!
Unitatea Naţională de Informații privind Pasagerii (UNIP) funcționează în cadrul IGPF. UNIP reprezintă punctul național de contact cu UIP din alte state membre UE și este responsabilă pentru schimbul de date PNR (Passenger Name Record) cu acestea.
În aplicarea prevederilor legale, au fost identificate o serie de măsuri de ordin legislativ, administrativ şi tehnic care trebuie avute în vedere de către Statele Membre, printre care dotarea UNIP cu o infrastructură tehnică adecvată care să permită colectarea, procesarea şi analizarea datelor PNR în mod continuu.
Prin proiectul „Dezvoltarea Unității Naționale de Informații privind Pasagerii (UNIP) - Upgradare soluţie informatică (extindere de soluţie procesare şi analiză date PNR, soluţie DMZ, soluţie back-up)” au fost modernizate componentele soluției informatice de la nivelul IGPF.
Având în vedere importanța datelor prelucrate, cerințele din legislația UE și cea națională referitoare la termenele de păstrare a acestora, cât și diminuarea efectelor generate de posibilitatea producerii unor dezastre ecologice, catastrofe naturale și procese de degradare a soluţiei hardware suport, se impune implementarea unei soluții Disaster Recovery (de recuperare a datelor în caz de dezastru - DR) în vederea protejării şi asigurării disponibilității datelor PNR.
Posibilitatea replicării datelor în cadrul unui DR este o metodă eficientă de a crește fiabilitatea și evident disponibilitatea sistemului PNR. În cazul apariției unei defecțiuni la o componentă replicată, sistemul va putea să funcționeze folosind celelalte replici ale componentei.
Echipamentele vor fi instalate şi puse în funcţiune în centrul de date din sediul de Disaster Recovery ce se va construi în județul Brașov, localitatea Cristian în cadrul unui proiect derulat de către Autoritatea contractantă din fonduri europene.
Conform contractului de achiziţie publică de lucrări nr. 103 din 26.03.2020, termenul de recepție a lucrărilor este 26.04.2021. Termenul aferent execuţiei lucrărilor este orientativ, având în vedere faptul că acestea se pot finaliza mai devreme sau mai târziu, prin încheierea unui act adiţional, în oricare dintre cele două situaţii curgerea termenului de livrare a echipamentelor raportându-se tot la procesul verbal de recepţie la terminarea lucrărilor pentru sediul de recuperare a datelor în caz de dezastru - Disaster Recovery.
Prin urmare, termenul de livrare a echipamentelor este de 6 luni, conform mențiunilor de la secțiunea 3.5.5 Constrângeri privind locația unde se va efectua livrarea/instalarea din caietul de sarcini, după cum urmează:
a) în cazul în care data semnării contractului care face obiectul prezentei proceduri de atribuire este ulterioară datei semnării procesului verbal de recepţie la terminarea lucrărilor pentru sediul de recuperare a datelor în caz de dezastru - Disaster Recovery (localitatea Cristian), termenul de 6 luni pentru livrarea echipamentelor care fac obiectul contractului ce urmează a fi atribuit va curge de la data semnării contractului de produse de către ambele părţi;
b) în cazul în care data semnării contractului care face obiectul prezentei proceduri de atribuire este anterioară datei semnării procesului verbal de recepţie la terminarea lucrărilor pentru sediul de recuperare a datelor în caz de dezastru - Disaster Recovery, termenul de 6 luni pentru livrarea echipamentelor care fac obiectul contractului ce urmează a fi atribuit va curge de la data transmiterii notificării către Furnizor, cu privire la semnarea procesului verbal de recepţie la terminarea lucrărilor.
1. Operatorii economici participanţi la procedură (inclusiv asociaţii, subcontractanţii, terţii susţinători) nu trebuie să se regăsească în situaţiile prevăzute de art. 164, art. 165 şi art. 167 din Legea nr. 98/2016 privind achiziţiile publice.
Modalitatea de îndeplinire: pentru demonstrarea îndeplinirii acestei cerinţe, operatorii economici participanţi la procedura de atribuire vor completa DUAE (Documentul Unic de Achiziţie European) cu informaţiile aferente situaţiei lor.

Eligibility requirements: 1. Operatorii economici participanţi la procedură (inclusiv asociaţii, subcontractanţii, terţii susţinători) nu trebuie să se regăsească în situaţiile prevăzute de art. 164, art. 165 şi art. 167 din Legea nr. 98/2016 privind achiziţiile publice. Modalitatea de îndeplinire: pentru demonstrarea îndeplinirii acestei cerinţe, operatorii economici participanţi la procedura de atribuire vor completa DUAE (Documentul Unic de Achiziţie European) cu informaţiile aferente situaţiei lor. Documentele ce vor fi prezentate pentru îndeplinirea criteriului de calificare, la solicitarea autorităţii contractante, doar de către ofertantul clasat pe primul loc, după aplicarea criteriului de atribuire, până la data încheierii raportului de atribuire, conform art. 196 alin. (2) din Legea nr. 98/2016 privind achiziţiile publice cu modificările și completările ulterioare, sunt: a) certificate de atestare fiscală privind plata impozitelor, taxelor sau a contribuţiilor la bugetul general consolidat (buget local și buget de stat) pentru toate punctele de lucru și sediile secundare pentru care acesta are obligații de plată, din care să reiasă lipsa datoriilor restante la momentul prezentării acestora; b) după caz, documente prin care se demonstrează faptul că operatorul economic poate beneficia de derogările prevăzute la art. 166 alin. (2), art. 167 alin. (2) şi art. 171 din Legea nr. 98/2016 privind achiziţiile publice; c) cazierul judiciar al operatorului economic și al membrilor organului de administrare, de conducere sau de supraveghere al respectivului operator economic sau a celor ce au putere de reprezentare, de decizie sau de control în cadrul acestuia, așa cum rezultă din certificatul constatator emis de ONRC/actul constitutiv; d) alte documente edificatoare, după caz. În cazul în care în ţara de origine sau în ţara în care este stabilit operatorul economic, nu se emit documente de tipul celor solicitate sau acestea nu vizează toate situaţiile cuprinse la art. 164, art. 165 şi art. 167, se acceptă orice document considerat edificator emis de autorităţi competente din ţara respectivă. În cazul ofertanţilor persoane juridice/fizice străine, documentele vor fi transmise în limba în care au fost emise, însoţite de o traducere autorizată a acestora în limba română. NOTĂ: NU trebuie să se regăsească în situaţiile prevăzute la art. 164, 165, 167 din Legea nr. 98/2016 privind achiziţiile publice: ofertantul/membrii asocierii, subcontractantul / subcontractanţii, terţul / terţii susţinător (i). 2. Operatorii economici participanți la procedură (inclusiv asociații, subcontractanții, terții susținători) nu trebuie să se regăsească în situațiile prevăzute la art. 60 din Legea nr. 98/2016. Modalitate de îndeplinire: se va completa DUAE. În cazul depunerii unei oferte individuale/comune susținută financiar și/sau tehnico-profesional de către terț/terți susținători, fiecare susținător are obligația de a demonstra îndeplinirea cerinței. În sensul prevederilor art. 63 alin. (1) din Legea nr. 98/2016 privind achiziţiile publice, persoanele cu funcţie de decizie din cadrul autorităţii contractante implicate în procedura de atribuire sunt: — p/Inspector General, Adjunct al Inspectorului General – Liviu BUTE, — Adjunct al Inspectorului General – Bogdan-Mihail IVĂNESCU, — Director al Direcţiei Financiare – Iuliana-Laura MITROFAN, — Şef al Serviciului Juridic – Carmen-Vasilica VICOLEANU, — Director al Direcţiei Fonduri Externe Nerambursabile – Angelica DOROBANŢU, — Director al Direcției de Comunicații și Tehnologia Informației – Daniel MINCĂ, — Director al Direcției Platforme Europene de Cooperare – Dan CĂLINOIU, — Şef al Serviciului Achiziţii – Marius-Lucian GOGOI, — Șef al Serviciului Fonduri Dedicate – Claudiu PAVEL, — Șef al Serviciului Comunicații Voce - Date – Bogdan ROTAR, — Șef al Serviciului Tehnologia Informației – Aurel SUCIA, — Șef Birou Gestionare – Asistență Fonduri Externe – Gabriela GHEORGHE, — Șef al Unității Naționale de Informații privind Pasagerii - Alin BĂDĂRĂU. I. Operatorii economici ce depun oferta trebuie sa dovedească o formă de înregistrare în condițiile legii din țara de rezidență, că este legal constituit și că nu se află în niciuna dintre situațiile de anulare a constituirii, că au capacitatea profesională de a furniza produsele care fac obiectul contractului. Capacitatea de exercitare a activității profesionale trebuie demonstrată de orice operator economic participant la procedura, indiferent daca este ofertant individual, membru al unei asocieri, subcontractant sau terț susținător. Modalitatea de îndeplinire: se va completa DUAE (Documentul Unic de Achiziție European) de către operatorii economici participanți la procedura de atribuire cu informațiile aferente situației lor. Documentele ce vor fi prezentate pentru îndeplinirea criteriului de calificare, la solicitarea autorității contractante, doar de către ofertantul clasat pe primul loc, după aplicarea criteriului de atribuire, până la data încheierii raportului de atribuire, conform art. 196 alin. (2) din Legea nr. 98/2016 privind achizițiile publice, sunt: 1. Persoane juridice/fizice române: certificatul constatator eliberat de Oficiul Registrului Comerțului (ONRC) de pe lângă instanța competentă, semnat electronic de reprezentantul legal din care să rezulte că obiectul de activitate al ofertantului include furnizarea produselor care fac obiectul achiziției. Informațiile cuprinse în certificatul constatator trebuie sa fie conforme cu realitatea la data depunerii documentului. Fiecare asociat este obligat să prezinte aceste documente, pentru partea din contract pe care o are de realizat. În cazul în care operatorul economic subcontractează o parte/părți din contract, subcontractantul va prezenta aceste documente pentru partea/părțile din contract pe care o/le are de realizat. 2. Persoane juridice/fizice străine: documente echivalente, în țara de rezidență, care dovedesc o formă de înregistrare ori apartenență din punct de vedere profesional (documentele vor fi semnate de reprezentantul legal și vor fi însoțite de o traducere autorizată în limba română), în conformitate cu prevederile legale din țara de rezidență. Fiecare operator economic participant la procedură, indiferent daca este ofertant individual, membru al unei asocieri, subcontractant sau terț susținător este obligat să prezinte acest document, pentru partea din contract pe care o are de realizat. II. Derularea contractului presupune accesul reprezentanților/personalului operatorilor economici la informații clasificate „secret de serviciu” aparținând MAI, astfel că, viitorul contractant va deține aviz de securitate industrială și va implementa toate măsurile de protecție a informațiilor clasificate. Procedura de obţinere a avizului de securitate industrială este prevăzută în Anexa nr. 2 la caietul de sarcini. Informațiile clasificate „secret de serviciu” vor fi gestionate de către personalul autorizat corespunzător al contractantului Pentru obținerea avizului de securitate industrială, ofertantul (lider, asociat, subcontractant, terț) va adresa în timp util, înainte de data limită pentru depunerea ofertelor, o solicitare scrisă autorităţii contractante transmisă prin intermediul SEAP, la secţiunea „Solicitări de clarificare/Întrebări/Comunicări”, la care va anexa: a) actul de înființare; b) certificatul de înregistrare si certificatul constatator eliberat de ONRC; c) certificatul de atestare, cazierul fiscal şi certificatul pentru înregistrare in scopuri de TVA; d) actele de identitate ale persoanelor care necesita acces la informații clasificate secret de serviciu; e) declarație prin care operatorul economic îşi exprimă acordul în privința nemotivării deciziei de neacordare a avizului de securitate industrială. Lipsa vreunui document din cele menționate mai sus sau prezentarea acestuia într-o altă formă decât cea solicitată, va duce la respingerea cererii de aviz de securitate. Neîndeplinirea la timp a tuturor diligențelor necesare pentru obținerea avizului/avizelor de securitate de către operatorii economici care doresc sa participe la procedura de achiziție publică, exonerează autoritatea contractanta de orice răspundere referitoare la obținerea acestui aviz de securitate industrială. În cadrul ofertei, ofertantul (lider, asociat, subcontractant, terț) va prezenta cererea de obţinere a avizului de securitate industrială emis de către Direcția Generală de Protecție Internă (DGPI). Ofertanții trebuie să dețină avizul de securitate industrială emis de către Direcția Generală de Protecție Internă înainte de întocmirea raportului procedurii de atribuire. Obţinerea avizului de securitate industrială este obligatorie atât pentru operatorii economici români, cât şi pentru operatorii economici străini care vor realiza părţi din contract pentru care se solicită obţinerea avizului. Operatorii economici străini vor prezenta documente similare celor prevăzute mai sus, în raport cu legislaţia statului de origine.

Award value: 1395750